**Investuotojų sėkmės istorija: „PRO BRO Express“ projektas Vilniuje uždirbo dviženklę grąžą**

**Tunelinių plovyklų tinklas „PRO BRO Express“ skelbia užbaigęs investuotojų struktūros pokyčius vienoje sėkmingiausių savo Vilniaus lokacijų. Atskleista, kad Rasų gatvėje įsikūrusi tunelinė plovykla „Verslo angelų fondui II“ ir kitiems investuotojams uždirbo dviženklę metinę grąžą.**

Strategiškai patogioje sostinės vietoje įsikūrusi MAXI modelio „express“ tunelinė plovykla – viena sėkmingiausių „PRO BRO Express“ tinklo lokacijų. 2020-ųjų gruodį duris atvėrusi plovykla per kelerius veiklos metus pasiekė įspūdingą augimo tempą ir šiandien čia nuplaunama beveik pusė milijono automobilių per metus.

Prieš penkerius metus į Rasų g. plovyklos veiklą vykdančią įmonę jungtinės veiklos sutarties pagrindu investavęs UAB „Aneli Capital“ atstovaujamas KŪB „Verslo angelų fondas II“ ir privatus investuotojas šį mėnesį sėkmingai pardavė turimas akcijas naujiems investuotojams, o sandoris uždirbo dviženklę metinę grąžą.

„Džiaugiamės sėkmingu akcijų pardavimu ir solidžia uždirbta grąža, o sprendimas investuoti į švaros sprendimus prisidėjo diversifikuojant investicinį portfelį“, – teigia „Aneli Capital“ vadovė Daiva Rakauskaitė.

Šioje „PRO BRO Express“ plovykloje įdiegti automatizuoti sprendimai leidžia vienu metu plauti 7 automobilius, todėl per valandą gali būti nuplauta virš 220 automobilių, o abonementų turėtojams įrengtas atskiras įvažiavimas be papildomo laukimo eilėje.

„Rasų gatvės plovykla viršijo lūkesčius ir leido investuotojams uždirbti solidžią grąžą, kartu prisidedant prie tvaraus miesto infrastruktūros vystymo. Tai rodo, kad „PRO BRO Express“ tai ne vien inovatyvi plovykla, bet ir patikima investavimo galimybė. Toliau augame ir ieškome partnerių, kurie tiki mūsų komanda, verslo modeliu ir „express“ produktu bei nori kartu žengti į Vakarų Europos rinkas“, – sako „PRO BRO Group“ generalinis direktorius Evaldas Kinderis.

Šiuo metu Lietuvoje ir Latvijoje veikia 24 „PRO BRO Express“ plovyklų tinklas, o artimiausiu metu planuojama tolimesnė tinklo plėtra Vakarų Europoje franšizės modeliu.

Akcijų pardavimo sandorio teisiniai patarėjai – advokatų kontoros „Sorainen“ ir „WIDEN“.

**Daugiau informacijos:**

Eva Kinderytė | eva.kinderyte@probro.lt | +37060194003